Legal Document

Category: 27

Text:
4. ΠΡΟΕΔΡΙΚΟΝ ΔΙΑΤΑΓΜΑ της 18/30 Ιαν. 1930 Περί ιατρικής επιθεωρήσεως και εφοδιασμού δι’ ατομικού βιβλιαρίου υγείας των ασκούντων ωρισμένα τινά επαγγέλματα ατόμων. Εκδίδεται κατά το Ν.Δ. 4/16 Αυγ. 1923 (ανωτ. αρ. 2). Άρθρ.1.-Από της δημοσιεύσεως του παρόντος τίθενται εις εφαρμογήν αι διατάξεις του Ν.Δ/τος της 4 Αυγ. 1923 περί απαγορεύσεως εξασκήσεως εντός του κράτους του επαγγέλματος του αρτοποιού, αρτοπώλου, αρτεργάτου κλπ., εάν δεν είναι εφωδιασμένος δια βιβλιαρίου υγείας (ανωτ. αρ. 2) εις όλας τας πόλεις του κράτους, αίτινες τυγχάνουσι πρωτεύουσαι νομών κατά τας κατωτέρω διακρίσεις. Άρθρ.9.-Επί του βιβλιαρίου υγείας επικολλάται κατά την θεώρησιν η φωτογραφία του εξετασθέντος, σφραγιζομένη δια της σφραγίδος της ενεργούσης την θεώρησιν αρχής. Το βιβλιάριον υγείας περιέχει: 1)Εν τη πρώτη αυτού σελίδι: α)Τον αριθμόν του ειδικού μητρώου της εκδούσης το βιβλιάριον αστυνομικής αρχής υπό τον οποίον φέρεται καταχωρημένος ο εξετασθείς, ως και τον αριθμόν του γενικού μητρώου της ενεργησάσης την θεώρησιν του βιβλιαρίου αρχής, ως και το τυπικόν την θεωρήσεως. β)Το ονοματεπώνυμον και πατρώνυμον ως και το τυχόν παρώνυμον του εξετασθέντος. γ)Τον τόπον (πόλις ή χωρίον, δήμος, επαρχία, νομός) ως και το έτος γεννήσεως του εξετασθέντος. δ)Την ειδικότητα του επαγγέλματος αυτού. ε)Παρατηρήσεις περί του αν είναι άγαμος ή έγγαμος, πόσα τέκνα έχει, από ποίου έτους ασκεί το επάγγελμα. 2)Εις τας εξ ακολούθους σελίδας την κάτωθι βεβαίωσιν του ενεργήσαντος την εξέτασιν ιατρού: «Ο κάτοχος του παρόντος βιβλιαρίου εξετασθείς σήμερον παρ’ ημών δεν ευρέθη πάσχων τινά των υπό του άρθρ.1 του Ν.Δ/τος της 4 Αυγ. 1923 περί απαγορεύσεως εξασκήσεως του επαγγέλματος του αρτοποιού κλπ. προβλεπομένων νόσων. Εν ………. τη ……………. Ο ενεργήσας την εξέτασιν. Εν ………………. τη ……………….. Ο Διοικητής του αστυνομικού τμήματος». Της βεβαιώσεως ταύτης έπεται αμέσως η θεώρησις της αρμοδίας προς τούτο αρχής. 3)Εις τας ακολούθους σελίδας του βιβλιαρίου καταγράφονται αι παρατηρήσεις του εργοδότου περί του χρόνου προσλήψεως εις την εργασίαν ή απολύσεως από ταύτης του κατόχου του βιβλιαρίου. Άρθρ.10.-Αρμόδιοι δια την εποπτείαν της εκτελέσεως των διατάξεων του παρόντος και του Ν.Δ/τος της 4 Αυγ. 1923 τυγχάνουσιν αι κατά τόπους νομιατρικαί υπηρεσίαι του υπουργείου Υγιεινής, αι αστυνομικαί αρχαί του κράτους και οι επόπται εργασίας του (υπουργείου Εθνικής Οικονομίας). Περί των εντός ( ) βλ. σχόλιον άρθρ.7. ΄Αρθρ.2.-Εκτός των αρτεργατών, περί ων ισχύουσιν αι διατάξεις του ν. 4103 περί ελέγχου της υγιεινής και καθαριότητος των αρτοποιείων, πάντες οι ασκούντες ή επιθυμούντες ν’ ασκήσωσι το πρώτον εν ταις πρωτευούσαις των νομών το επάγγελμα του (αρτοποιού, αρτοπώλου, κουλουροπώλου, στραγαλοπώλου, παγωτοπώλου, παγωτοποιού, πωλητού διαφόρων τραγημάτων), ζαχαροπλάστου, κουρέως, υπαλλήλου ξενοδοχείων ύπνου ή φαγητού, καφενείου, (οινοπωλείου, ζυθοπωλείου), μαγειρείου, (παντοπωλείου, γαλακτοπωλείου, τυροκομείου, εργαστηρίου οξυγάλακτος, υπαλλήλου λουτρών), είτε ως εργάται ή υπάλληλοι ή βοηθοί αυτών, είτε ως ειδικοί επαγγελματίαι των επαγγελμάτων τούτων καταβάλλοντες προσωπικήν εργασίαν ομοίαν προς την του υπαλλήλου ή εργάτου του επαγγέλματός των, ως και οι καταβάλλοντες τοιαύτην εργασίαν ειδικοί επαγγελματίαι αρτοποιοί και αρτοπώλαι, υποχρεούνται να εφοδιασθώσι δια βιβλιαρίου υγείας, βεβαιούντος ότι δεν πάσχουσιν από μεταδοτικήν τινα νόσον (φθίσιν, σύφιλιν, λέ(Αντί της σελ. 135) Σελ. 135(α) 182-67 Υγιεινή Αρτοποιείων 5.Γ.γ.4 πραν, τραχώματα και εκδήλους δερματοθεραπείας). Εις τους πάσχοντας τινά των ανωτέρω νόσων δεν χορηγείται βιβλιάριον υγείας, απαγορεύεται δε επί πλέον η άσκησις των υπό του παρόντος προβλεπομένων επαγγελμάτων. Το παρόν διάταγμα κατηργήθη ως προς τα εντός ( ) επαγγέλματα δια του εδάφ. 11 Β.Δ. 16 Ιουν./14 Ιουλ. 1953 (ΦΕΚ Α΄ 178). Άρθρ.3.-Η ιατρική εξέτασις των ασκούντων τα προβλεπόμενα υπό του άρθρ.2 του παρόντος επαγγέλματα, ως και η βεβαίωσις της υγιεινής καταστάσεως του εξεταζομένου επί του ατομικού βιβλιαρίου υγείας, ανατίθεται προκειμένου μεν περί των Αθηνών εις τους αστυϊάτρους των αστυνομικών τμημάτων, ενισχυομένους δι’ ιατρών των εν Αθήναις υγειονομικών ιδρυμάτων και υπηρεσιών του υπουργείου Υγιεινής, οριζομένων δια διαταγής του υφυπουργού Υγιεινής, προκειμένου δε περί των λοιπών πόλεων, πρωτευουσών νομών, εις τούτους και τους δημοτικούς ιατρούς, ως και τους εν τη πρωτευούση ιατρούς των υπηρεσιών και ιδρυμάτων του υπουργείου Υγιεινής, τους οποίους ήθελε διαθέσει προς ενίσχυσιν των αστυϊάτρων ο νομίατρος του νομού. Κατά την δευτέραν ταύτην περίπτωσιν ο νομίατρος καθορίζει τα της διαιρέσεως της πόλεως εις τμήματα και κατανέμει το όλον έργον της ιατρικής εξετάσεως και βεβαιώσεως της υγείας των εξεταζομένων μεταξύ των αστυϊάτρων των δημοτικών ιατρών και των εις ενίσχυσιν αυτών διατεθησομένων δια διαταγής του ιατρών των τυχόν εν τη πόλει υγειονομικών ιδρυμάτων και υπηρεσιών του υπουργείου Υγιεινής. Εν ανάγκη ο νομίατρος ζητεί παρά της αρμοδίας στρατιωτικής αρχής την διάθεσιν αριθμού τινος εκ των εν τη πόλει υπηρετούντων στρατιωτικών ιατρών. Εις τας πρωτευούσας επαρχιών ή υποδιοικήσεων, εις ας ήθελεν επεκταθή η ισχύς των διατάξεων του Ν.Δ/τος της 4 Αυγ. 1923 και του παρόντος, η ιατρική εξέτασις και βεβαίωσις της υγείας των εξεταζομένων ανατίθεται εις τους αστυϊάτρους και τους δημοτικούς ή κοινοτικούς ιατρούς ενισχυομένους υπό των ιατρών των τυχόν εν τη πόλει λειτουργούντων υγειονομικών ιδρυμάτων και υπηρεσιών του υπουργείου Υγιεινής. Δια τας πόλεις Πειραιώς και Βόλου, ένθα υπάρχει ιδιαιτέρα υγειονομική υπηρεσία του υπουργείου Υγιεινής, ασκούσα αρμοδιότητας νομιάτρου, θέλουσιν ισχύσει αι περί πρωτευουσών νομών διατάξεις του παρόντος. Άρθρ.4.-Τα βιβλιάρια υγείας θεωρούνται προκειμένου μεν περί των πρωτευουσών νομών υπό του νομιάτρου, προκειμένου δε περί των λοιπών πόλεων υπό του αστυνομικού διευθυντού της πόλεως, πλην των πόλεων Πειραιώς και Βόλου, ένθα η θεώρησις γίνεται υπό του Διευθυντού της υγειονομικής υπηρεσίας Πειραιώς και του υγειονομικού επόπτου  Σελ. 136(α) Βόλου, επιστρέφονται δε μετά την θεώρησιν εις τους εξετασθέντας μερίμνη των αστυνομικών αρχών. Οι εντελούντες την ιατρικήν εξέτασιν και βεβαίωσιν της υγείας των εξεταζομένων ιατροί συντάσσουσιν ονομαστικήν κατάστασιν των εξετασθέντων κατά περιφέρειαν αστυνομικού τμήματος, μνημονεύουσαν το ονοματεπώνυμον, το επάγγελμα, την διεύθυνσιν κατοικίας και εργασίας και την υγιεινήν κατάστασιν του εξετασθέντος, παραδίδουσι δε τούτην εις τον προϊστάμενον του αστυνομικού τμήματος, παρά της υπηρεσίας του οποίου καταρτίζεται ειδικόν μητρώον των εξετασθέντων τόσον των πασχόντων όσον και των ευρεθέντων υγιών, αντίγραφον δε τούτου υποβάλλεται εις τας εντεταλμένας κατά τα ανωτέρω την θεώρησιν των βιβλιαρίων υγείας αρχάς προς κατάρτισιν του γενικού μητρώου των εξετασθέντων της πόλεως. Άρθρ.5.-Εκτός της κατά την πρώτην εφαρμογήν του παρόντος γενικής εξετάσεως και θεωρήσεως των βιβλιαρίων υγείας των ασκούντων τα υπό του άρθρ.2 του παρόντος προβλεπόμενα επαγγέλματα, αι εντεταλμέναι την θεώρησιν των βιβλιαρίων υγείας αρχαί διατάσσουσι κατ’ έτος δια δημοσίας αυτών προσκλήσεως την αναθεώρησιν των βιβλιαρίων υγείας, δια τα οποία συνεπληρώθη έτος από της τελευταίας αυτών θεωρήσεως, εκτελουμένην συμφώνως προς τας διατάξεις των ανωτέρω άρθρων. Οπωσδήποτε όμως πας κάτοχος ατομικού βιβλιαρίου υγείας εκ των ασκούντων τα υπό του παρόντος προβλεπόμενα επαγγέλματα υποχρεούται, άμα τη συμπληρώσει έτους από της τελευταίας θεωρήσεως του βιβλιαρίου του και πριν ή έτι έχη διαταχθή η κατά τ’ ανωτέρω ετησία αναθεώρησις, να προσέλθη εις την αστυνομικήν αρχήν προς επανεξέτασιν και θεώρησιν του βιβλιαρίου του, άλλως θεωρείται ως μη κεκτημένος βιβλιάριον υγείας. Τα αστυνομικά τμήματα επιφέρουσιν εις τα υπ’ αυτών τηρούμενα ειδικά μητρώα πάσαν αναγκαίαν μεταβολήν προκύπτουσαν εκ της επανεξετάσεως των κατόχων βιβλιαρίων υγείας κατά την κατά τ’ ανωτέρω αναθεώρησιν, υποβάλλουσι δε τας μεταβολάς ταύτας εις τας εντεταλμένας την θεώρησιν των βιβλιαρίων αρχάς της περιφερείας των, όπως επιφέρωσι και αύται τας αναγκαίας μεταβολάς εις τα υπ’ αυτών τηρούμενα γενικά μητρώα. Την αυτήν υποχρέωσιν ενημερώσεως των υπ’ αυτών τηρουμένων μητρώων έχουσιν αι ανωτέρω αρχαί και αστυνομικά τμήματα και δι’ εκάστην πρώτην εξέτασιν των επιθυμούντων ν’ ασκήσωσι το πρώτον επάγγελμα εκ των υπό του άρθρ.2 του παρόντος προβλεπομένων. 5.Γ.γ.4 Υγιεινή Αρτοποιείων Άρθρ.6.-Προκειμένου περί επαγγελμάτων εκ των υπό του άρθρ.2 του παρόντος προβλεπομένων, των οποίων η άσκησις υπάγεται εις προηγουμένην άδειαν της αρχής, η εντεταλμένη την έκδοσιν της αδείας αρχή δικαιούται ν’ αρνηθή την χορήγησιν ταύτης, εάν δεν τη προσαχθή προηγουμένως ατομικόν βιβλιάριον υγείας του αιτούντος, εκδιδόμενον παρά της αρμοδίας αρχής κατά τας διατάξεις του παρόντος Δ/τος. Άρθρ.7.-Οι επόπται εργασίας του υπουργείου (Εθνικής Οικονομίας) οφείλουσι κατά τας επιθεωρήσεις αυτών να πληροφορώνται περί της συμμορφώσεως των επαγγελλομένων τα υπό του παρόντος προβλεπόμενα επαγγέλματα προς τας εκ του παρόντος Διατάγματος απορρεούσας υποχρεώσεις των, γνωστοποιούντες πάσαν παράβασιν εις την αστυνομικήν αρχήν ή την οικείαν υγειονομικήν υπηρεσίαν του υπουργείου Υγιεινής δια την δίωξιν των παραβατών. Τα εντός ( ) διεγράφησαν, άτε αρμοδίου όντος νυν του υφυπουργείου Εργασίας δυνάμει του Β.Δ. 6/8 Νοεμ. 1935 (15.Βα.1). Άρθρ.8.-Υπάλληλοι, εργάται και βοηθοί αυτών, ως και οι ειδικοί επαγγελματίαι των υπό του παρόντος προβλεπομένων επαγγελμάτων, ευρισκόμενοι πάσχοντες τινά των υπό του παρόντος Διατάγματος προβλεπομένων νόσων, δικαιούνται, εφ’ όσον τυγχάνουσιν αποδεδειγμένως άποροι, κατά προτίμησιν εισαγωγής και νοσηλείας εις τα οικεία δημοσιοσυντήρητα ή μη νοσοκομεία και υγειονομικά καταστήματα συμφώνως τω άρθρ.3 του ν. 1839 του 1920 περί δαπανών υπέρ της δημοσίας υγείας (τ.34).